Reviziisma cionismo

Reviziisma cionismo estas formo de cionismo karakterizata de teritoria maksimalismo. Reviziisma cionismo promociias ekspansiismon kaj la establon de juda plimulto ĉe ambaŭ flankoj de la rivero Jordano.

Kreita kaj iniciatita fare de Vladimir (Ze'ev) Jabotinskij, ĉi tiu ideologio rekomendis "revizion" de la "praktika cionismo" de David Ben-Gurion kaj Chaim Weizmann, kiu fokusiĝis sur setlado de Eretz Yisrael (Izraela Lando) fare de socialistaj laboristoj. Malsame ol aliaj tipoj de cionismo, reviziistoj insistis al la juda rajto al suvereneco sur la tutaĵo de Eretz Yisrael, kiun ili egaligis kun la tuta Mandata Palestino inkluzive de Transjordanio. Do ĝi estis la ĉefa ideologia konkuranto al la superrega socialisma laborista cionismo.

Reviziisma cionismo rekte oponis laboristan cionismon ene de la ĝenerala cionisma movado. Reviziisma cionismo havis ties propran milician grupon nomita la Irgun, ekstere de kiu alia organizaĵo konata kiel la Stern-grupo (Gang, bandaĉo) aperis. Ambaŭ la Irgun kaj la Stern-grupo estis respondecaj por pluraj atakoj kontraŭ la britoj provinte elpeli ilin el Palestino .

En 1935, post kiam la cionisma plunumestraro malakceptis politikan programon de Jabotinskij kaj rifuzis deklari ke "la celo de cionismo estis la establo de Juda Ŝtato", Jabotinskij eksiĝis de la Monda Cionisma Organizaĵo. Li fondis la Novan Cionisman Organizaĵon (NZO) konatan kiel Tzakh kaj sendepende politike aktivis por libera enmigrado kaj la establo de Juda Ŝtato.D. Flisiak, Działalność syjonistów-rewizjonistów w Polsce w latach 1944/1945- 1950, Lublin 2020, s. 31-32.

En ties fruaj jaroj sub la gvidantado de Jabotinskij, reviziisma cionismo estis koncentrita pri akirado de subteno de Britio por koloniigo. Poste, Reviziismaj grupoj sendepende de Jabotinskij iniciatis kampanjojn kontraŭ la britoj, por malfermi enmigradon dum la 1930aj jaroj sekve de la Blanka Libro

kiu severe limigis la eblecon por judoj enmigri kiam ilia persekutado fariĝis pli kaj pli kritika pro politiko de la nazioj, kaj de aliaj politikoj inspirite de la nazioj, kaj la ĝenerala pliigo de antisemitismo.

Reviziisma cionismo historie forte influis modernan dekstrajn israelajn partiojn, ĉefe Herut kaj ties posteulon Likud.

 Referencoj 

Kategorio:Tipoj de cionismo